Labirinti i Smirës

Labirinti i Smirës është një gur i lashtë mermeri, i gjetur në fshatin Smirë të Komunës së Vitisë, ku është skalitur një labirint rrethor, një vepër që mbart në vete heshtjen e mijëvjeçarëve dhe shenjën e një mendësie që ka ditur ta vështrojë jetën si një cikël, dhe jo si një vijë e drejtë. 

 Përmbledhje 
Labirinti i Smirës nuk është thjesht një zbukurim apo lojë gjeometrike, por një përfytyrim dardan i rendit të botës, i lindjes dhe vdekjes, i endjes së shpirtit përmes shtigjeve të jetës dhe përtej saj. Nuk ka hyrje të dukshme, as dalje të shpejtë, sepse në sytë e atyre që e skalitën, jeta nuk kishte fillim as fund por ajo ishte një rrugëtim i vazhdueshëm, një udhëtim në rreth, ku gjithçka kthehet atje prej nga nisi.

Labirinti i Smirës është më shumë se një shenjë arkeologjike; është një pasqyrë e brendshme e mënyrës si e kanë menduar ekzistencën paraardhësit tanë. Rrethi i mbyllur, i prerë me kujdes në mermerin e bardhë, mund të lexohet si një kod i lashtë kozmik: gjithçka është e lidhur me gjithçka, çdo hap është një kthim, çdo kthesë është një mësim. Në një kohë kur mitet nuk shkruheshin, por skaliteshin e jetoheshin, ky labirint bartte brenda vetes një filozofi të heshtur, por të thellë – atë të harmonisë midis njeriut dhe universit, midis kaosit të brendshëm dhe rendit të jashtëm.  

 Shih edhe 
 Arkeoastronomia

 Referime 

Kategoria:Arkeologjia e Kosovës
Kategoria:Komuna e Vitisë